ב-1 ביולי 2020 עבר ניאנזו לבאיירן מינכן מהבונדסליגה. ב-28 בנובמבר 2020 ערך ניאנזו את הופעת הבכורה שלו במועדון, בניצחון 1–3 על שטוטגרט במסגרת המחזור התשיעי בליגה לעונת 2020/2021. בעונתו הראשונה במועדון ערך ניאנזו שש הופעות ליגה, וזכה עם המועדון באליפות גרמניה. ב-19 במרץ 2022 כבש שער בכורה בקבוצה בניצחון 0–4 על אוניון ברלין.
סביליה.
ב-17 באוגוסט 2022 חתם ניאנזו לחמש שנים בסביליה.
הלל מקולומיא
Rumors (שיר של ליזו)
Rumors (בעברית: שמועות) הוא שיר שהוקלט על ידי הזמרת והראפרית האמריקאית ליזו והראפרית קארדי בי. השיר יצא לאור ב-13 באוגוסט 2021, על ידי חברות התקליטים אטלנטיק רקורדס ונייס לייף רקורדס, כסינגל המוביל מתוך אלבום האולפן הרביעי העתידי של ליזו. השיר יצא חודש לאחר צאת השיר "Wild Side" בו השתתפה קארדי בי גם כן.
השיר הגיע למקום הראשון במצעד האייטונס האמריקאי.
רקע וכתיבה.
באוקטובר 2020 הודיעה הזמרת והראפרית האמריקאית ליזו כי הקלטות אלבום האולפן הרביעי שלה עומדות להסתיים, ואמרה שיש לה "עוד כמה שירים לכתוב". ב-18 בינואר 2021 אישרה הזמרת האמריקאית סיזה כי שמעה הקלטות חדשות של ליזו. היא הסבירה שליזו השמיעה לה את "השיר הטוב ביותר ששמעתי בחיי" ושזה גרם לה לבכות. ב-1 באוגוסט 2021, ליזו אמרה למעריציה שיש לה פוסט מרגש לחלוק, אותו פרסמה למחרת. ב-2 באוגוסט היא השתמשה ברשתות החברתיות כדי להודיע ​​על צאת הסינגל. יציאת השיר סימנה את חזרתה הראשונה של ליזו זה למעלה משנתיים, מאז צאת אלבום האולפן השלישי שלה, "Cuz I Love You", שיצא לאור ב-9 באפריל 2019.
הרכב.
"Rumors" נכתב על ידי קארדי בי, ליזו, טורי קאר, נייט מרסרו, ריקי ריד ות'רון תומאס, והופק על ידי ריד. מבחינה מוזיקלית, השיר נכתב בסולם סי מינור, עם קצב של 118 פעימות בדקה. השירה בשיר נעה בין F♯ ל-D. אמנים מוזיקליים כמו תומאס פרידגן, ויקטור אינדריזו ומני מרוקין השתתפו בתהליך היצירה שלו.
וידאו קליפ.
הווידאו קליפ הרשמי של השיר פורסם ב-13 באוגוסט 2021 בשידור חי בשעה 6:45 בבוקר בישראל. הקליפ הציג את ליזו בממלכה בדיונית, כשהיא לבושה בבגדים מינימליים, כמו גם העובדה שניתן לראות בו את קארדי בי בהריון. אודיו רשמי ו"נקי" של השיר הועלה בסמוך לכך. בנוסף לכך, התקיימה פרימיירה רשמית לקליפ. הוא בוים על ידי טאנו מוינו.
נכון לינואר 2022, מונה הצפיות של הקליפ עומד על למעלה מ-41 מיליון צפיות.
ספירת היובל
מניין יובלות
היתרי מכירה בהלכה
היתר מכירה היא פעולה של מכירת חפץ, כאשר מטרתה העיקרית היא לצורך הפקעת איסור הלכתי מסוים הקיים במצוות רבות התלויות בבעלות של אדם על חפץ, וכאשר הבעלות על החפץ עוברת לאדם אחר שאינו חיוב במצווה זו, חיובה פוקע.
היתרים מסוג זה נזכרו בכמה מצוות. הם נחשבים כפתרון לשעת הדחק, כגון לצורך מניעת הפסד כספי גדול במיוחד, חלקם אף שנויים במחלוקת.
מכירת חמץ.
יהודי שיש ברשותו חמץ בערב פסח, חייב לבער אותו לפני חצות היום, כמו שכתוב בתורה:. מהמילה "לך" למדו חז"ל, שהאיסור חל רק על חמץ השייך ליהודי, ולא על חמץ שנמכר לנכרי: .
בתוספתא מדובר על מכירה פיזית, שבה החמץ עבר ממש לרשות הגוי. אבל בתקופות מאוחרות יותר התחילו לבציע מכירה על הנייר בלבד, כאשר החמץ נשאר ברשות היהודי ורק הבעלות עוברת לגוי למשך חג הפסח. היתר זה שנוי במחלוקת עד ימינו. ראו מכירת חמץ.
מכירת בכור.
מי שנולד בעדרו ולד בכור לבהמה טהורה (כגון: פרה או כבשה), אסור לו להשתמש בו כל עוד הוא תמים ללא מום, כמו שכתוב בתורה:.
חז"ל למדו מהמילה "בישראל", שהאיסור חל רק על ולדות של בהמות השייכות ליהודי. אולם אם האם שייכת, כולה או חלקה, לנכרי - הולד פטור מדין בכור, ומותר להשתמש בו כרגיל:
לפיכך נוצר היתר שבו מוכרים לגוי חלק מגוף של בהמות ממין נקבה שטרם המליטו על מנת שההמלטה תעשה ברשותו של הגוי, שכאמור אינו מצווה על כך. ראו בכור בהמה טהורה.
מכירת קרקע לשביעית.
בשנה השביעית (הנקראת שמיטה) אסור לעבד את האדמה:חז" למדו מהמילים "שדך", "כרמך" מלמדות, שהאיסור אינו חל אם השדה שייך לגוי. לכן ישנם חקלאים יהודים הנוהגים למכור את שדותיהם לגוי למשך שנת השמיטה. היתר זה לא נזכר בתלמוד; הוא נוצר לפני כ-500 שנה, ובתחילתו המכירה הייתה מכירה ממש - הקונה הנכרי גם עבד בעצמו בשדה במהלך השמיטה, ולמוכר היהודי לא היה כל קשר אליו עד שקנה אותו מחדש לאחר השמיטה. אולם לפני כ-100 שנה התחילו לבצע מכירה על הנייר בלבד, שבה השדה עובר באופן רשמי לבעלות גוי, אך למעשה כל העבודה והרווחים עדיין שייכים ליהודי. היתר זה שנוי במחלוקת עד ימינו; ראו היתר מכירה.
מכירת חנות לשבת.
יהודי שיש לו חנות - אסור לו להפעיל אותה בשבת גם על-ידי נכרי. עם זאת, אם מכרו חלק מהחנות לגוי, כך שהגוי נעשה שותף בבעלות, מותר לגוי להפעיל את החנות בשבת.
מעשר שני.
מי שפודה פירות מעשר שני שלו, צריך להוסיף חומש, כמו שנאמר בתורה:. המילה "מעשרו" מלמדת, שחובת הוספת חומש חלה רק על מי שפודה מעשר שני השייך לו - ולא על מי שפודה מעשר שני השייך לחברו. לפיכך, מותר לאדם למכור את המעשר השני שלו, או אף לתת אותו במתנה לחבירו, ואז לפדותם בלי תוספת חומש: .
נדרי הנאה.
בימי התלמוד, היו אנשים שנדרו נדר, שלא יאפשרו לחבריהם ליהנות מרכושם (בעיקר עקב סכסוכים אישיים). עם זאת, הנודר בכל-זאת רצה לתת לחבירו מרכושו, כגון כדי לגמול עמו חסד, כשלא היה לו מה לאכול. הדרך לעשות זאת היא להעביר את הרכוש לצד שלישי:
בישול מחג לשבת.
מי שלא הניח עירוב תבשילין לפני יום טוב שחל ביום שישי, אסור לו לאפות ולבשל מיום טוב לשבת, ואסור גם לאחרים לאפות ולבשל עבורו. אולם, מותר לו למכור או לתת את הקמח שלו לאחרים, ואז מותר להם לאפות ולבשל עבורו:
עונת 2022/2023 בליגת האלופות
עונת 2022/2023 בליגת האלופות של אופ"א תהיה העונה ה-68 בה מתקיים טורניר הכדורגל שמאורגן על ידי אופ"א, והעונה ה-31 במתכונת החדשה מאז שונה שם הטורניר מגביע אלופות אירופה למועדונים לליגת האלופות.
הזוכה בתואר תשחק נגד זוכת הליגה האירופית בסופר קאפ האירופי, תקבל כרטיס לשלב הבתים בעונת 2023/2024 ותעפיל לגביע העולם למועדונים 2023.
הגמר ייערך באצטדיון אטאטורק באיסטנבול, טורקיה. האצטדיון היה אמור לארח במקור את גמר 2020 אך בעקבות מגפת הקורונה הוא הועבר לאצטדיון חלופי בליסבון, לאחר מכן הוא היה אמור לארח את גמר 2021 אך שוב בעקבות מגפת הקורונה הוזז משחק הגמר לאצטדיון חלופי בפורטוגל.
בעקבות מונדיאל 2022 שיתקיים בקטר החל מ-21 בנובמבר 2022 ועד 18 בדצמבר 2022 תתקיים פגרה ארוכה מהרגיל בין שלב הבתים לשמינית הגמר.
בעונה זו תשתתף במפעל קבוצה ישראלית אחת, מכבי חיפה שזכתה בעונת 2021/2022 בליגת העל.
העפלה.
77 קבוצות מ-53 מתוך 55 התאחדויות הכדורגל החברות באופ"א צפויות להשתתף בעונת 2022/2023 בליגת האלופות (היוצאות מהכלל הן רוסיה, בעקבות הפלישה הרוסית לאוקראינה, וליכטנשטיין, לה אין ליגה מקומית). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות.
ב-28 בפברואר מועדוני הכדורגל ונבחרות הכדורגל של רוסיה הושעו מכל התחרויות של אופ"א ופיפ"א, כתגובה לפלישתה לאוקראינה. ב-2 במאי 2022 אישרה אופ"א כי המועדונים הרוסיים לא ישתתפו בתחרויות הכדורגל של אופ"א בעונת 2022/2023.
דירוג הליגות.
הדירוג לעונת 2022/23 הוא דירוג הליגות לשנת 2021, שמביא בחשבון את ביצועי נציגות הליגה בליגת האלופות ובליגה האירופית בעונות 2016/2017 עד 2020/2021.
מלבד המקומות המוקצים לליגה, ייתכן שקבוצות נוספות יקבלו מקום בליגת האלופות:
חלוקת הקבוצות לפי שלב.
עקב השעייתן של קבוצות הכדורגל הרוסיות מכל המפעלים האירופיים, התבצעו בעונה זו השינויים הבאים:
משום שהזוכה בליגת האלופות בעונת 2021/22 (ריאל מדריד) העפילה לליגת האלופות דרך הליגה המקומית, בוצעו השינויים הבאים:
הקבוצות.
מיקום הקבוצה בליגה המקומית של העונה הקודמת מוצג בסוגריים
שלב המוקדמות.
שלב המוקדמות הראשוני.
שלב המוקדמות הראשוני הורכב משני חצאי גמר ב-21 ביוני 2022 וגמר שהתקיים ב-24 ביוני 2022. הגרלת המשחקים התקיימה ב-7 ביוני 2022. המנצחת העפילה לשלב המוקדמות הראשון, בעוד שלוש הקבוצות האחרות הועברו לשלב המוקדמות השני בליגה האזורית.
שלב המוקדמות הראשון.
הגרלת הסיבוב הראשון התקיימה ב־14 ביוני 2022. שלב זה מורכב מ־30 קבוצות שישחקו זו נגד זו בשני סיבובים, כאשר 15 המנצחות בסיכום שני המשחקים יעפילו לשלב המוקדמות השני. מבין הקבוצות המפסידות, 13 יועברו לשלב המוקדמות השני בליגה האזורית, ו־2 יועברו לשלב המוקדמות השלישי בליגה האזורית, בחלוקה שנקבעה מראש בהגרלה. 29 קבוצות העפילו ישירות לשלב זה, והקבוצה הנותרת היא המנצחת בגמר שלב המוקדמות הראשוני. הקבוצה הראשונה שתעלה בגורל תארח את הסיבוב הראשון. הסיבוב הראשון יתקיים ב־5–6 ביולי, והסיבוב השני יתקיים ב־12–13 ביולי 2022.
שלב המוקדמות השני.
הגרלת הסיבוב השני נערכה ב-15 ביוני 2022. הסיבוב הראשון נערך ב־19–20 ביולי, והסיבוב השני ב־26–27 ביולי 2022. בסך הכול ישתתפו בשלב זה 24 קבוצות, והן יחולקו לשני מסלולים:
הקבוצות ישחקו זו כנגד זו בשני סיבובים בשיטת בית-חוץ, כאשר המנצחת בסיכום שני המשחקים תעפיל לשלב המוקדמות השלישי, והמפסידה תועבר לשלב המוקדמות בליגה האירופית. הקבוצה שתעלה ראשונה בגורל תארח את המפגש הראשון.
שלב המוקדמות השלישי.
הגרלת הסיבוב השלישי התקיימה ב-18 ביולי 2022. הסיבוב הראשון נערך ב־2 וב־3 באוגוסט, והסיבוב השני ב־9 באוגוסט 2022. בסך הכול שיחקו 20 קבוצות בשלב זה, והן חולקו לשני מסלולים: